Verkefnastjóri hjá Barnaheillum hvetur fólk til að vera duglegra að tilkynna grun um ofbeldi gegn börnum. Landssöfnun samtakanna hófst í morgun þegar forsetinn Guðni Th. Jóhannesson keypti fyrsta "ljósið", lítið vasaljós sem selt er til styrktar árlegu átaki, sem nú er tileinkað baráttunni gegn kynferðisofbeldi á börnum. Því er ætlað að efla vitundarvakningu og fræðslu í forvörnum.
Þetta átak hjálpumst að við að vernda börn er til þess að vekja fólk til umhugsunar um að við erum að vekja fólk til umhugsunar á kynferðisofbeldi á börnum alla daga. Við viljum hjálpa fólki að gera sér grein fyrir því að þetta eigi sér stað vegna þess að flestir geta gert eitthvað.
Segir Guðrún Helga Bjarnadóttir, verkefnisstjóri Verndara barna. Hún segir að þrátt fyrir að málum sem tengjast ofbeldi gegn börnum hafi fjölgað sé vitneskja fólks orðin meiri.
Við erum óhræddari við að tilkynna grun. Við vitum líka að við þurfum ekki að vita allt sem almennur borgari, nágranni, foreldri, vinur eða hver sem er. Þannig að við erum óhræddari við að tilkynna. Fleiri þúsund manns hafa setið námskeið verndara barna á þessum árum og þar með breiðist þekkingin út bæði hvernig við eigum að fyrirbyggja það og hvernig við eigum að bregðast við.
Stafrænt ofbeldi hefur aukist mikið á síðustu árum. Guðrún Helga hvetur fólk til þess að vera þar á varðbergi.
Og líka bara að vera svolítið með krökkunum í þessu, vera svolítið forvitin og tala um þetta við þau. Ekki vera alltaf að dæma og skamma, frekar að ræða við þau. Þetta geta bæði foreldrar og kennarar gert. Þau eru að gera þetta, við erum að gera okkar besta, langflest. Við getum bara ekki gert allt.

Verkefnastjóri hjá Barnaheillum hvetur fólk til að vera duglegra að tilkynna grun um ofbeldi gegn börnum. Landssöfnun samtakanna hófst í morgun.